חוק חוזה הביטוח (תיקון מס' 8), התשע"ז-2016
הצעת חוק פרטית, הכנסת ה-20
פורסם: ספר החוקים, חוברת 2585, עמ' 26, 2016-11-27T00:00:00+02:00
סעיף 28א לחוק חוזה הביטוח, התשמ"א–1981 קובע את סמכות בית המשפט לפסוק ריבית מיוחדת, אם חברת הביטוח לא שילמה את תגמולי הביטוח שלא היו שנויים במחלוקת בתום לב במועדים הקבועים בסעיף 27 לחוק. הסעיף קובע כי כאשר מדובר בביטוחים מסוג "ביטוחים אישיים" כהגדרתם בסעיף, בית המשפט חייב לפסוק פיצויים ולגבי יתר סוגי הביטוחים, בית המשפט רשאי לעשות זאת. תיקון מס' 8 לחוק חוזה הביטוח מגדיל את שיעור הריבית המיוחדת לפי סעיף זה, אם חברת הביטוח נהגה בחוסר תום לב, כך שהוא לא יעלה על פי עשרים מהריבית הקבועה בחוק פסיקת ריבית והצמדה, לעומת פי שלוש כקבוע לפני תיקון זה. בנוסף, נקבע כי גם לגבי ביטוח מפני מחלות ואשפוז וכן ביטוח רכב חובה, יהיה בית המשפט חייב לפסוק פיצויים לפי הריבית המיוחדת.